||| • Les også: Jødesatire skal for retten

ETTER ANGREPET PÅ den danske karikaturtegneren Kurt Westergaard i Danmark nylig diskuteres på nytt ytringsfrihetens kår.

I dag har Dagbladets tegner Finn Graff illustrert John Olav Egelands kommentar om ytringsfrihet med en tegning av en skjeggete mann med en bombe på hodet.

Ikke helt ulik Kurt Westergaards tegning som vakte så mange reaksjoner i januar 2006, og som fortsatt debatteres. Den danske tegningen er verdenskjent nå, til tross for påholdenhet i pressen hva gjelder publisering. Den viser også en skjeggete mann med bombe på hodet. Westergaard selv har fremholdt at det dreide seg om en kritikk av islamisme, mens mange mente det var profeten Mohammed som var uthengt.